CIVIL วิ่งต่อเกือบ 3% โบรกชี้กำไร Q1 ฟื้นตัวแรง แนะเป้า 7.70 บ.
CIVIL วิ่งต่อเกือบ 3% ราคาแตะ 5.60 บ. โบรกชี้กำไรไตรมาส 1/65 ฟื้นตัวแรงจากไตรมาสก่อนหน้า รับรู้รายได้โครงการรถไฟฟ้าความเร็วสูง (สระบุรี-แก่งคอย)-ทางหลวงหมายเลข 3901 แนะนำ “ซื้อ” คงราคาเป้าหมาย 7.70 บ.
CIVIL วิ่งต่อเกือบ 3% โบรกชี้กำไร Q1 ฟื้นตัวแรง รับรู้รายได้งานรถไฟฟ้าความเร็วสูง (สระบุรี-แก่งคอย)-ทางหลวงหมายเลข 3901 เคาะเป้า 7.70 บ.
5 เม.ย. 2565

ผู้สื่อข่าวรายงานว่า ราคาหุ้น บริษัท ซีวิลเอนจีเนียริง จำกัด (มหาชน) หรือ CIVIL ล่าสุด ณ เวลา 10:35 น. อยู่ที่  5.60 บาท บวก 0.15 บาท หรือ 2.75% สูงสุดที่ 5.70 บาท ต่ำสุดที่ 5.50 บาท ด้วยมูลค่าซื้อขาย 53.05 ล้านบาท

ทั้งนี้ บล.บัวหลวง ระบุในบทวิเคราะห์ (5 เม.ย.2565) ว่า มีมุมมองเชิงบวกต่อ CIVIL มากขึ้น หลังจากผู้บริหารส่งสัญญาณงานใหม่ที่เดินหน้าประกวดราคาอยู่มีจำนวนมากขึ้นกว่าปีก่อน และตั้งเป้าหมายคว้างานใหม่สูงถึง 1 หมื่นล้านบาท  มากกว่าคาดการเดิม เปิด Upside กำไรระยะยาว และ Valuation-PEG ให้ถูกลงไปอีก ส่วนปัจจัยหนุนระยะสั้นคาดกำไรไตรมาส 1/2565  จะออกมาสูงกว่าที่บล.บัวหลวงเคยมองไว้
โดยคาดการณ์กำไรไตรมาส 1/2565 ที่ 49.3 ล้านบาท (สูงกว่าคาดการณ์เดิม 20%) ลดลง 29% เมื่อเทียบจากปีก่อน (ฐานไตรมาส 1/2564 สูง) แต่ฟื้นตัวแรง 119% เมื่อเทียบจากไตรมาสก่อน โดยคาดรับรู้รายได้งานรถไฟฟ้าความเร็วสูง (สระบุรี-แก่งคอย) และงานทางหลวงหมายเลข 3901 หนุนรายได้รวม 1.5 พันล้านบาท เพิ่มขึ้น 28% เมื่อเทียบจากปีก่อน และ 15% เมื่อเทียบจากไตรมาสก่อน
ทั้งนี้เป็นการตอกย้ำความเชื่อมั่นในระยะสั้น-ยาวที่ดีกว่าเดิม ขณะที่ราคาหุ้นปรับลงมาราว 23% หลังจากแรลลี่ไปเมื่อช่วงเดือนก.พ. จึงเป็นโอกาสดีในการเข้าซื้อ คงราคาเป้าหมายที่ 7.7 บาท